 Na MASHIRIKA LONDON, Uingereza MUME wa Malkia Elizabeth II wa Uingereza , Prince Philip, babake Prince Charles, na kiongozi wa familia ya ufalme ya Uingereza, ameaga dunia akiwa na umri wa miaka 99. Ikulu ya Buckingham ilitangaza kwamba, alifariki majira ya alfajiri. Philip alikuwa amelazwa hospitali mara kadhaa akiugua maradhi tofauti ya hivi punde ikiwa Februari. Alifariki huku Ikulu ya Buckingham ikikumbwa na mzozo kuhusu mahojiano ambayo mjukuu wake Prince Harry na mkewe, Meghan, walifanya na Opray Winfrey mnamo Machi 7 na kufichua ukatili na ubaguzi wa rangi katika wanachama wa familia ya kifalme. Wadhifa wa Philip katika familia ya kifalme ulikuwa umegubikwa na Malkia ambaye ana nguvu zaidi. Alikuwa akiandamana na Malkia katika ziara zake ulimwenguni na hafla za kitaifa. Mnamo 2017, akiwa na umri wa miaka 95, alitangaza kustaafu kwake kutoka majukumu ya umma. Hata hivyo, hakutoweka kabisa katika macho ya umma. Mnamo Mei 2018, alihudhuria harusi ya Prince Harry na Meghan Markle akipungia watu mikono akiwa kwenye gari la kifalme pamoja na Malkia Elizabeth. Katika maisha yake ya umma, Philip alikuwa akivalia magwanda ya kijeshi. Alikuwa mpwa wa kiongozi wa vita vya pili vya dunia Lord Mountbatten. Kwenye taarifa, Ikulu ya Buckingham ilisema kwamba alifariki akiwa katika kasiri na kwamba itatoa matangazo zaidi. “Familia ya kifalme inaungana na watu wote ulimwenguni kuomboleza kwa msiba huu,” alisema Waziri Mkuu wa Uingereza Boris Johnson. Akizungumza akiwa ofisi yake ya Downing Street, Waziri Mkuu alisema: “Alisaidia kuongoza familia ya kifalme kubaki asasi muhimu na furaha ya maisha ya kitaifa.” Bw Johnson alisema alipokea habari za kifo cha Philip kwa huzuni kubwa. “Philip alipendwa na vizazi hapa Uingereza kote katika Jumuiya ya Madola na kote ulimwenguni,” alisema. Habari za kifo chake zilishtua watu wakaanza kutiririka hadi kasri la Windsor Castle. Wakazi, wazee kwa vijana, waliacha maua katika lango la kasiri. Waziri wa kwanza wa Scotland, Nicola Sturgeon alisema alihuzunishwa na kifo cha Prince Philip. Aliandika kwenye Twitter: “Ninatuma rambirambi zangu binafsi na za serikali ya Scotland kwa Malkia na familia yake.” Kiongozi wa chama cha Labour Sir Keir Starmer alisema kwamba Uingereza imepoteza mtumishi wa kutajika wa umma na kwamba atakumbukwa kwa kujitolea kwake kwa Malkia. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  